રાજ્યમાં દારૂબંધીનો કાયદો કડક કર્યા બાદ રાજ્ય સરકારે લીકર પરમિટના નવા નિયમો તૈયાર કરવા માટે હાલની પરમિટને રિન્યૂ કરવાની અને નવી પરમિટ આપવાની કામગીરી છેલ્લા ત્રણ મહિનાથી બંધ કરી છે ત્યારે ટૂંક સમયમાં નવા નિયમોને મંજૂરી આપીને સરકાર પરમિટ આપવાનું શરૂ કરશે. લીકર પરમિટના નશાબંધી ખાતાએ તૈયાર કરેલા ડ્રાફ્‌ટ પ્રમાણે જેને દારૂનું વ્યસન નહીં હોય તેવા લોકોને જ દારૂ પીવાની પરમિટ મળી શકે તેવી વ્યવસ્થા ગોઠવાશે.